Riian tuomiokirkko

Riian tuomiokirkko (latv. Rīgas Doms, saks. Dom zu Riga) on kirkko Latvian pääkaupungissa Riiassa. Se on Latvian evankelis-luterilaisen kirkon arkkipiispan istuin. Neitsyt Marialle omistetun katolisen kirkon rakennutti piispa Albert von Buxhövden, ja sen peruskivi muurattiin 25. heinäkuuta 1211. Arkkitehtuuriltaan Riian tuomiokirkko yhdistelee romaanista-, varhaisgotiikan-, barokin- sekä jugend-arkkitehtuuria. Se on sekä Latvian että Baltian maiden suurin kirkkorakennus. sekä yksi Baltian vanhimmista uskonnollisista rakennuksista. Historiallisesti Riian tuomiokirkossa oli Liivinmaan arkkipiispan istuin aina vuoteen 1561 asti, jolloin Puola-Liettualle kuulunut Liivinmaa tuli Ruotsin hallintaan. Latvian sosialistisen neuvostotasavallan aikana vuosina 1959–1962 tuomiokirkko toimi konserttisalina ja alttari purettiin. Vuosina 1981–1984 kirkon penkit muutettiin ennalleen alttarin suuntaisiksi ja urut uusittiin. Nykyään Riian tuomiokirkko on Latvian ekumeenisten jumalanpalvelusten pääpaikka. Se on myös yksi Riian vilkkaimmista musiikin esityspaikoista ja siellä on runsaasti historiallisia, arkkitehtonisia, kulttuuri- ja taide-aarteita eri vuosisadoilta. Katso myös Riian arkkihiippakunta Lähteet Aiheesta muualla Kuvia tai muita tiedostoja aiheesta Riian tuomiokirkko Wikimedia Commonsissa